Greek Legal Document

Category: 345

Content:
19. ΑΝΑΓΚ. ΝΟΜΟΣ υπ’ αριθ. 921 της 29 Μαρτ./4 Απρ. 1949 Περί προσωρινής αποσπάσεως συμμοριοπλήκτων συμβολαιογράφων και δικαστικών κλητήρων και άλλων τινών διατάξεων. Εκυρώθη δια του Ν.Δ. 1373/1949 κατωτ. αριθ. 21. Άρθρ.1-6.(Προσωρινής ισχύος). Άρθρ.7.-(Αντικαθίσταται το άρθρ.3 του Ν.Δ. 652/1948 δι’ ου προσετέθη παράγραφος εις το άρθρ. 300 του Οργαν. Δικαστηρίων). Άρθρ.8.-(Προστίθεται εδάφιον εις το άρθρ. 35 του Α.Ν. 356/1936, ανωτ. αρ. 6). Άρθρ.9.-(Κατηργήθη δια του άρθρ. 3ου Ν.Δ. 1373/1949, κατωτ. αριθ. 21). Άρθρ.10.-(Ερμηνεύεται η παραγρ. 10 του άρθρ. 1 του Ν.Δ. 652/1948, ανωτ. αρ. 18). Άρθρ.11.-Συμβολαιιογράφοι απολυθέντες μετά το 1946 συνεπεία ακυρώσεως του διορισμού των καθ’ ον χρόνον υπηρέτουν εις τας τάξεις του Στρατού, «ουχί δια πειθαρχικούς λόγους ή και εντός έτους από της αφυπηρετήσεώς των», επαναδιορίζονται μετά γνώμην του Διοικ. Συμβουλίου του Υπουργείου Δικαιοσύνης εις την ιδίαν πόλιν ως υπεράριθμοι και διατηρούνται ως τοιούτοι μέχρι κενώσεως οργανικής θέσεως. Η εντός « » φράσις προσετέθη δια του άρθρου τετάρτου του Ν.Δ. 1373/1949, κατωτ. αρ. 21. Άρθρ.12.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν, άμα τη επαναλήψει των εργασιών της Βουλής.